સ્કૂલે દાવાની ફાઇલ મોકલવામાં આજકાલ કરતાં એકાદ વર્ષનો સમય કાઢી નાખ્યો. મૂળ પરિપત્રમાં દાવાની ફાઇલમાં થતી ભૂલો, રહી જતી ક્ષતિઓ તથા એના નિવારણ માટેનાં ઉપાયો તેમ જ સૂચનોની વિગતવાર માહિતી આપવામાં આવી હોવા છતાં સ્કૂલે મોકલેલી ફાઇલમાં દસ ક્ષતિઓ-ત્રુટિઓ રહેલી હોવાથી ઉપશિક્ષણાધિકારીના કાર્યાલયમાંથી ૨૦૧૪ની બાવીસ જાન્યુઆરીએ સ્કૂલનાં મુખ્ય અધ્યાપિકાને પત્ર મોકલવામાં આવ્યો. છ મહિના સુધી સ્કૂલે દાવામાં રહેલી ક્ષતિના નિવારણ માટે પગલાં ન લેતાં ૨૦૧૪ની ૪ ઑગસ્ટે જ્યોતિબહેને સ્કૂલનાં મુખ્ય અધ્યાપિકાને પત્ર લખી ત્વરાએ યથાયોગ્ય કરવા વિનંતી કરી. સાથોસાથ ઉપશિક્ષણાધિકારીને ૨૦૧૪ની ૭ ઑગસ્ટના પત્ર દ્વારા દરમ્યાનગીરી કરવા વિનંતી કરી.